RESOLUCIÓN do 18 de novembro de 2009 pola que se procede á publicidade das subvencións concedidas ao abeiro da Orde do 18 de xuño de 2009 pola que se establecen as bases reguladoras para a concesión, en réxime de concorrencia competitiva, de subvencións a empresas galegas para a adquisición de equipamento industrial, e se procede á súa convocatoria (procedemento administrativo IN530B, Diario Oficial de Galicia número 122, do 24 de xuño de 2009).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 26/11/2009

O conselleiro de Economía e Industria, con data do 16 de novembro de 2009, ditou resolución das subvencións concedidas ao abeiro da Orde do 18 de xuño de 2009 pola que se establecen as bases reguladoras para a concesión, en réxime de concorrencia competitiva, de subvencións a empresas galegas para a adquisición de equipamento industrial.
O artigo 12 das bases reguladoras da orde dispón no seu punto 4: «Todas as resolucións serán notificadas, de acordo co establecido na Lei 30/1992, do 26 de novembro. Non obstante, e de conformidade co establecido no artigo 59.6º b) da indicada lei, poderase substituír a notificación individual pola publicación no Diario Oficial de Galicia e na páxina web da Consellería de Economía e Industria. Nesta publicación especificarase a data de convocatoria, o beneficiario, a cantidade concedida e a finalidade da subvención outorgada. Coa publicación no DOG poderá remitirse aos beneficiarios a que consulten información detallada da resolución nun taboleiro da citada web.
As solicitudes desestimadas notificaranse individualmente, con indicación das causas de desestimación. Non obstante, poderase sustituír a dita notificación individual pola publicación no DOG, coa indicación de que os non beneficiarios consulten a información detallada da súa resolución nun taboleiro da citada web».
Na súa virtude,
RESOLVO:
1. Ordenar a publicación, no Diario Oficial de Galicia, da relación de beneficiarios de subvención. Esta relación figura como anexo desta resolución.
Todos os beneficiarios que se recollen no anexo poderán obter información detallada da súa resolución accedendo ao taboleiro electrónico dispoñible no enderezo da internet: https://axudasindustria.xunta.es/att.
Os solicitantes que non aparecen no devandito anexo deberán entender que non lles foi concedida a subvención e poderán obter información detallada da súa resolución accedendo ao citado taboleiro electrónico.
O acceso ao dito enderezo tamén se poderá facer a través da aplicación informática «Axudas Virtual» (procedemento IN530B) establecida na «Oficina virtual» desta consellería, sita no enderezo da internet:
http://economiaeindustria.xunta.es. Ou tamén se pode acceder desde o enderezo da internet: http://www.xunta.es/presentacion-electronica
, da Xunta de Galicia, facendo uso do enlace dispoñible co procedemento IN530B.
Para o acceso ao contido do taboleiro electrónico, cada solicitante deberá introducir o NIF e o contrasinal, ou ben NIF e certificado dixital que foron utilizados no momento de formalizar a súa solicitude. O usuario poderá ler os documentos dos diferentes taboleiros (xeral da orde e persoal) premendo no enlace «Taboleiro» do menú.
Contra as resolucións ditadas ao abeiro da Orde do 18 de xuño de 2009, que esgotan a vía administrativa, cabe interpoñer, se é o caso:
a) Recurso potestativo de reposición ante o órgano que ditou a resolución, no prazo dun mes contando a partir do día seguinte ao da súa publicación no Diario Oficial de Galicia, segundo os artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común.
b) Ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, de conformidade co establecido nos artigos 10 e 46 da Lei 29/1998, do 13 de xullo, reguladora da xurisdición contencioso-administrativa, no prazo de dous meses contados desde o día seguinte ao da súa publicación no Diario Oficial de Galicia.
E todo iso sen prexuízo de que os interesados poidan exercitar calquera outro que estimen oportuno.
2. En caso de dúbida, dificultades técnicas ou necesidade de máis información, poderanse dirixir á secretaría xeral, a través dos teléfonos 881 99 93 80 e 881 99 93 85 ou do enderezo de correo electrónico cei.axudassecretaria@xunta.es.
Santiago de Compostela, 18 de novembro de 2009.
P.D. (Orde do 30-4-2009, DOG nº 87)
José Riesgo Boluda
Secretario xeral da Consellería de Economía
e Industria
Ver referencia pdf "23200D010P013.PDF"